Source: https://www.riigiteataja.ee/akt/109072014006?leiaKehtiv
Timestamp: 2020-04-09 05:40:00+00:00
Document Index: 348225

Matched Legal Cases: ['§ 4', '§ 71', '§ 72', '§ 73', '§ 75', '§ 76', '§ 77', '§ 78', '§ 79', '§ 710', '§ 711', '§ 712', '§ 81', '§ 4', '§ 71', '§ 72', '§ 73', '§ 75', '§ 76', '§ 77', '§ 78', '§ 79', '§ 710', '§ 711', '§ 712', '§ 711', '§ 81']

Energeetika ja automaatika erialade riiklik õppekava – Riigi Teataja
Energeetika ja automaatika erialade riiklik õppekava
Energeetika ja automaatika erialade riiklik õppekava - sisukord
2 Sisetööde elektriku eriala õppekava üldosa
§ 4 Sisetööde elektriku eriala kutsekeskharidusõppe eesmärk ja õpiväljundid
21 Automaatiku eriala õppekava üldosa
§ 71 Automaatiku eriala kutsekeskharidusõppe eesmärk ja õpiväljundid
§ 72 Nõuded õpingu alustamiseks ja lõpetamiseks
§ 73 Õppekava maht ja põhiõpingute moodulite loetelu ja õppemaht
22 Elektroonikaseadmete tehniku eriala õppekava üldosa
§ 75 Eriala kutsekeskharidusõppe eesmärk ja õpiväljundid
§ 76 Nõuded õpingute alustamiseks ja lõpetamiseks
§ 77 Õppekava õppemaht ja põhiõpingute moodulite loetelu ja õppemaht
§ 78 Õpingute läbimisel omandatavad kutsed
23 Mehhatrooniku eriala õppekava üldosa
§ 79 Mehhatrooniku eriala kutsekeskharidusõppe eesmärk ja õpiväljundid
§ 710 Nõuded õpingu alustamiseks ja lõpetamiseks
§ 711 Õppekava maht ja põhiõpingute moodulite loetelu ja õppemaht
§ 712 Õpingute läbimisel omandatavad kutsed
§ 81 Õpilaste vastuvõtt alates 2019. aasta 1. jaanuarist
RT I, 25.10.2018, 13
Vastu võetud 30.06.2014 nr 43
RT I, 09.07.2014, 6
10.07.2015 RT I, 17.07.2015, 2 20.07.2015
25.04.2016 RT I, 27.04.2016, 3 30.04.2016
16.06.2017 RT I, 22.06.2017, 1 25.06.2017
16.10.2018 RT I, 25.10.2018, 2 28.10.2018
(1) Energeetika ja automaatika erialade riiklik õppekava (edaspidi riiklik õppekava) määrab kindlaks elektrienergia ja energeetika ning elektroonika ja automaatika õppekavarühmadesse kuuluvate erialade kutsekeskhariduse õppekavade eesmärgid, saavutatavad õpiväljundid ja seosed Eesti kvalifikatsiooniraamistikuga (edaspidi EKR), õpingute alustamise ja lõpetamise nõuded, õppekava moodulid ning nende õppemahu Eesti kutsehariduse arvestuspunktides (edaspidi EKAP) koos õpiväljundite ja hindamiskriteeriumitega, moodulite valiku võimalused ja tingimused ning õppe käigus omandatavad osakutsed.
(2) Riikliku õppekavaga kehtestatakse kohustuslik õppesisu elektrienergia ja energeetika õppekavarühma kuuluva sisetööde elektriku eriala (inglise keeles electrician), EKRi 4. tase, õppemaht 180 EKAPd, kutsekeskharidusõppele.
(3) Riikliku õppekavaga kehtestatakse kohustuslik õppesisu järgmiste elektroonika ja automaatika õppekavarühma kuuluvate erialade kutsekeskharidusõppele:
1) automaatik (inglise keeles automatician), EKRi 4. tase, õppemaht 180 EKAPd;
2) elektroonikaseadmete tehnik (inglise keeles electronics assembly technician), EKRi tase 4, õppemaht 180 EKAPd;
3) mehhatroonik (inglise keeles mechatronic), EKRi tase 4, õppemaht 180 EKAPd.
[RT I, 22.06.2017, 1 - jõust. 25.06.2017]
(1) Riiklik õppekava koosneb eriala õppekava üldosast ja lisadest. Lisades esitatakse eriala õppesisu moodulite kirjeldused.
(3) Kutsekeskhariduse omandamist võimaldav õppekava sisaldab 60 EKAP mahus võtmepädevuste õpet, mis jaguneb erialaste põhiõpingute moodulitesse lõimitud õppe ja kõigile erialadele ühiste üldõpingute moodulite vahel. Üldõpingute moodulite loend, õppemaht, õpiväljundid ja hindamiskriteeriumid lävendi tasemel on esitatud määruse lisas 1.
(4) Sisetööde elektriku eriala põhiõpingute moodulite loend, õppemaht, õpiväljundid ja hindamiskriteeriumid lävendi tasemel on esitatud määruse lisas 2.
(5) Automaatiku eriala põhiõpingute moodulite loend, õppemaht, õpiväljundid ja hindamiskriteeriumid lävendi tasemel on esitatud määruse lisas 3.
[RT I, 17.07.2015, 2 - jõust. 20.07.2015]
(6) Elektroonikaseadmete tehniku eriala põhiõpingute moodulite loend, õppemaht, õpiväljundid ja hindamiskriteeriumid lävendi tasemel on esitatud määruse lisas 4.
(7) Mehhatrooniku eriala põhiõpingute moodulite loend, õppemaht, õpiväljundid ja hindamiskriteeriumid lävendi tasemel on esitatud määruse lisas 5.
2. peatükk Sisetööde elektriku eriala õppekava üldosa
§ 4. Sisetööde elektriku eriala kutsekeskharidusõppe eesmärk ja õpiväljundid
(1) Õpetusega taotletakse, et õpilane omandab kompetentsuse, mis võimaldab töötada oskustöölisena elektri-, ehitus- ja remonditöödega tegelevates ettevõtetes, paigaldades ja hooldades kuni 1000 V vahelduvpingelisi ja kuni 1500 V alalispingelisi elektrijuhistike süsteeme, masinaid ja seadmeid mitmesugustes elamutes, hoonetes, tehnilistes rajatistes ning kuni 1000 V välisvõrkudes (alates liitumispunktist).
1) väärtustab valitud kutset ja eriala, on kursis selle arengusuundadega ning tunneb valdkonda reguleerivaid normdokumente ulatuses, mis on vajalik erinevate tööülesannete täitmiseks;
[RT I, 25.10.2018, 2 - jõust. 28.10.2018]
2) [kehtetu - RT I, 25.10.2018, 2 - jõust. 28.10.2018]
3) paigaldab nõuetekohaselt hoone elektripaigaldiste elektritarvikuid, -juhistikke ja -seadmeid ning kontrollib nende korrasolekut, järgides töötervishoiu-, tööohutus-, elektriohutus- ja keskkonnaohutusnõudeid;
31) paigaldab ja hooldab oma pädevuse piires lihtsamaid kuni 50 V vahelduv- ja kuni 120 V alalispinge seadmeid (sh automaatikaseadmeid), tagades paigaldise tehnilise korrasoleku ja kasutamise ohutuse;
4) viib läbi nõuetekohaselt hoone elektripaigaldiste ja tarvitite käidutoiminguid, järgides etteantud käidukava ning tööohutus- ja elektriohutusnõudeid;
5) töötab iseseisvalt ja töörühma liikmena täites tööülesandeid muutuvates olukordades, vastutab tööülesannete nõuetekohase ja tähtajalise täitmise eest;
6) on avatud koostööle ja osaleb meeskonnatöös, arendab sotsiaalseid ja enesekohaseid pädevusi ning käitub vastastikust suhtlemist toetaval viisil;
10) omab loodusteaduslikku maailmapilti, väärtustab ja järgib jätkusuutliku arengu põhimõtteid;
13) kasutab vastutustundlikult info- ja kommunikatsioonitehnoloogiat ning interneti võimalusi isiklikel ja tööalastel eesmärkidel.
(2) Õpingud loetakse lõpetatuks, kui õpilane on omandanud sisetööde elektriku eriala õppekava õpiväljundid vähemalt lävendi tasemel.
(1) Sisetööde elektriku eriala õppekava maht on 180 EKAPd, mis jaguneb järgmiselt:
2) põhiõpingud 121 EKAPd, sealhulgas lõimitud võtmepädevuste õpe 30 EKAPd ja praktika vähemalt 31 EKAPd;
3) valikõpingud 29 EKAPd.
1) sisetööde elektriku alusteadmised 25 EKAPd;
3) [kehtetu - RT I, 25.10.2018, 2 - jõust. 28.10.2018]
4) [kehtetu - RT I, 25.10.2018, 2 - jõust. 28.10.2018]
5) hoone elektripaigaldiste ehitamine 50 EKAPd;
6) hoone elektripaigaldiste käit 25 EKAPd;
7) [kehtetu - RT I, 25.10.2018, 2 - jõust. 28.10.2018]
8) [kehtetu - RT I, 25.10.2018, 2 - jõust. 28.10.2018]
9) [kehtetu - RT I, 25.10.2018, 2 - jõust. 28.10.2018]
10) [kehtetu - RT I, 25.10.2018, 2 - jõust. 28.10.2018]
11) [kehtetu - RT I, 25.10.2018, 2 - jõust. 28.10.2018]
12) hoone automaatika- ja väikepingeseadmete paigaldamine 15 EKAPd.
Käesoleva määruse lisas 2 nimetatud õppekava moodulite õpiväljundite saavutamisel omandatakse kutsele „Sisetööde elektrik, tase 4” vastavad kompetentsid.
21. peatükk Automaatiku eriala õppekava üldosa
§ 71. Automaatiku eriala kutsekeskharidusõppe eesmärk ja õpiväljundid
(1) Õpetusega taotletakse, et õpilane omandab kompetentsuse, mis võimaldab töötada oskustöölisena vastavalt spetsialiseerumisele kas tootmisautomaatika või hooneautomaatika valdkonna ettevõtetes ning mis annab eeldused õpingute jätkamiseks ja elukestvaks õppeks.
1) väärtustab valitud kutset, on kursis selle arengusuundadega ning teadlik erinevatest tööturu suundumustest energeetika ja automaatika valdkonnas;
2) mõistab protsesside automatiseerimise eesmärke ja automaatjuhtimise põhimõtteid ning rakendab neid automaatikasüsteemide, -komponentide ja -seadmete paigaldamisel ja käidul;
3) paigaldab nõuetekohaselt vastavalt spetsialiseerumisele kas tootmis- või hooneautomaatika süsteemide tarvikuid, -juhistikke ja -seadmeid ning kontrollib nende korrasolekut, järgides töötervishoiu-, tööohutus-, elektriohutus- ja keskkonnaohutusnõudeid;
4) viib nõuetekohaselt läbi automaatikasüsteemide ja -seadmete käidutoiminguid spetsialiseerumisele vastavas valdkonnas, järgides etteantud juhiseid ning tööohutus- ja elektriohutusnõudeid;
5) oskab iseseisvalt organiseerida oma tööd, tuleb tööülesannete täitmisega toime tavapärastes olukordades ning vastutab nende nõuetekohase ja tähtajalise täitmise eest;
12) kasutab kunstialaseid teadmisi ja kogemusi oma elukvaliteedi tõstmiseks ja isiksuse arendamiseks.
§ 72. Nõuded õpingu alustamiseks ja lõpetamiseks
(2) Õpingud loetakse lõpetatuks, kui õpilane on omandanud automaatiku eriala õppekava õpiväljundid vähemalt lävendi tasemel.
§ 73. Õppekava maht ja põhiõpingute moodulite loetelu ja õppemaht
(1) Automaatiku eriala õppekava maht on 180 EKAPd, mis jaguneb järgmiselt:
2) põhiõpingud 120 EKAPd, sealhulgas lõimitud võtmepädevuste õpe 30 EKAPd ja praktika vähemalt 35 EKAPd;
3) valikõpingud 30 EKAPd.
1) elektrotehnika ja elektroonika alused 15 EKAPd;
2) automaatiku alusteadmised 15 EKAPd;
3) karjääri planeerimine ja ettevõtluse alused 6 EKAPd;
4) automaatikaseadmete ja -süsteemide paigaldamine 14 EKAPd;
[RT I, 27.04.2016, 3 - jõust. 30.04.2016]
5) automaatikaseadmete- ja -süsteemide käit 10 EKAPd;
6) tootmisautomaatika paigaldamine ja käit 25 EKAPd;
7) praktika tootmisautomaatika paigaldamisel ja käidul 35 EKAPd;
8) hooneautomaatika paigaldamine ja käit 25 EKAPd;
9) praktika hooneautomaatika paigaldamisel ja käidul 35 EKAPd.
(1) Käesoleva määruse lisas 3 nimetatud õppekava moodulite number 1–7 õpiväljundite saavutamisel omandatakse kutsele „Automaatik, tase 4 spetsialiseerumisega tootmisautomaatikale” vastavad kompetentsid.
(2) Käesoleva määruse lisas 3 nimetatud õppekava moodulite number 1–5, 8 ja 9 õpiväljundite saavutamisel omandatakse kutsele „Automaatik, tase 4 spetsialiseerumisega hooneautomaatikale” vastavad kompetentsid.
22. peatükk Elektroonikaseadmete tehniku eriala õppekava üldosa
§ 75. Eriala kutsekeskharidusõppe eesmärk ja õpiväljundid
(1) Õpetusega taotletakse, et õpilane omandab kompetentsid, mis on vajalikud töötamiseks elektroonikatööstuses elektroonikaseadmete koostaja, elektroonikaseadmete remontija, veaotsija, tehniku või nendega lähedasel ametikohal ning luuakse eeldused õpingute jätkamiseks ja elukestvaks õppeks.
1) kasutab omandatava kutse tasemel kokkulepitud erialast oskussõnavara, põhimõtteid, tehnoloogiaid, protsesse, töövahendeid ja seadmeid järgib protseduurireegleid ja parimaid praktikaid ning täidab iseseisvalt järgmisi tööülesandeid: töötab meeskonna ja organisatsiooni liikmena, koostab ja remondib elektroonikaseadmeid ning teostab elektroonikaseadmete vigade tuvastamist;
§ 76. Nõuded õpingute alustamiseks ja lõpetamiseks
(2) Õpingud loetakse lõpetatuks, kui õpilane on omandanud elektroonikaseadmete tehniku eriala õppekava õpiväljundid vähemalt lävendi tasemel.
§ 77. Õppekava õppemaht ja põhiõpingute moodulite loetelu ja õppemaht
(1) Elektroonikaseadmete tehniku õppekava maht on 180 EKAPd, mis jaguneb järgmiselt:
2) põhiõpingud 123 EKAPd, sealhulgas lõimitud võtmepädevuste õpe 30 EKAPd ja praktika vähemalt 31,5 EKAPd;
3) valikõpingud 27 EKAPd.
1) elektroonikaseadmete visuaalsete vigade tuvastamine 10,5 EKAPd;
2) elektroonikaseadmete remontimine 13,5 EKAPd;
3) mõõteriistade kasutamine testimiseks 9 EKAPd;
4) töö ja tootmise korraldus elektroonika tööstuses 10,5 EKAPd;
5) elektroonikaseadmete funktsionaalsete vigade tuvastamine 31,5 EKAPd;
6) elektroonikaseadmete koostamine ja tootmistehnoloogia 10,5 EKAPd;
7) karjääri planeerimine ja ettevõtluse alused 6 EKAPd;
8) praktika 31,5 EKAPd.
§ 78. Õpingute läbimisel omandatavad kutsed
Õppekava õpiväljundite saavutamisel omandatakse kutsele „Elektroonikaseadmete tehnik, tase 4” vastavad kompetentsid.
23. peatükk Mehhatrooniku eriala õppekava üldosa
§ 79. Mehhatrooniku eriala kutsekeskharidusõppe eesmärk ja õpiväljundid
(1) Õpetusega taotletakse, et õpilane omandab kompetentsuse, mis loob eeldused õpingute jätkamiseks ja elukestvaks õppeks ning võimaldab töötada oskustöölisena valdkonnaettevõtetes, täites tööülesandeid, millega kindlustatakse erinevate tehnoloogiliste protsessidega seotud mehhatroonikaseadmete ja -alamsüsteemide tõrgeteta töö.
1) väärtustab valitud kutset ja eriala, on kursis selle arengusuundadega ning teadlik erinevatest tööturu suundumustest mehhatroonika valdkonnas;
2) koostab ja paigaldab erinevate tehnoloogiliste protsessidega seotud mehhatroonikaseadmeid ja -alamsüsteeme, järgides asjakohaseid tööjuhiseid ja tehnoloogilises dokumentatsioonis etteantud nõudeid;
3) hooldab ja remondib mehhatroonikaseadmeid ja -alamsüsteeme vastavalt hoolduskavale, järgides etteantud juhiseid, protseduure ja ohutusnõudeid;
4) täidab tööülesandeid iseseisvalt ja nõuetekohaselt tavapärastes olukordades ning töötab kliendikeskselt ja organiseeritult, järgides tööohutuse-, elektriohutuse- ja keskkonnaohutusnõudeid;
5) osaleb tulemuslikult erinevate meeskondade töös ja suhtleb kaaslastega vastastikust austust ülesnäitaval viisil;
6) kasutab erinevaid arvutirakendusi ning interneti võimalusi nii tööalastel kui isiklikel eesmärkidel;
7) planeerib oma karjääri kaasaegses majandus-, ettevõtlus- ja töökeskkonnas lähtuvalt elukestva õppe põhimõtetest;
9) suhtleb õpitavas võõrkeeles iseseisva keelekasutajana;
§ 710. Nõuded õpingu alustamiseks ja lõpetamiseks
(2) Õpingud loetakse lõpetatuks, kui õpilane on omandanud mehhatrooniku eriala õppekava õpiväljundid vähemalt lävendi tasemel.
§ 711. Õppekava maht ja põhiõpingute moodulite loetelu ja õppemaht
(1) Mehhatrooniku eriala õppekava maht on 180 EKAPd, mis jaguneb järgmiselt:
2) põhiõpingud 123 EKAPd, sealhulgas lõimitud võtmepädevuste õpe 30 EKAPd ja praktika vähemalt 30 EKAPd;
1) mehhatrooniku alusteadmised 35 EKAPd;
2) mehhatroonikaseadmete ja alamsüsteemide koostamine ja paigaldamine 20 EKAPd;
3) mehhatroonikaseadmete ja alamsüsteemide käit 12 EKAPd;
4) tööstus- ja tootmismehhatroonika seadmete ning alamsüsteemide paigaldamine ja käit 20 EKAPd;
5) praktika 30 EKAPd;
6) karjääri palneerimine ja ettevõtluse alused 6 EKAPd.
§ 712. Õpingute läbimisel omandatavad kutsed
Käesoleva määruse § 711 lõike 2 punktides 1–6 nimetatud õppekava moodulite õpiväljundite saavutamisel omandatakse kutsele „Mehhatroonik, tase 4” vastavad kompetentsid.
§ 81. Õpilaste vastuvõtt alates 2019. aasta 1. jaanuarist
Alates 2019. aasta 1. jaanuarist võetakse uusi õpilasi vastu ainult käesoleva määrusega kooskõlla viidud kooli õppekavadele.
Lisa 2 Sisetööde elektriku eriala põhiõpingute moodulite kirjeldused
Lisa 3 Automaatiku eriala põhiõpingute ja spetsialiseerumise moodulite kirjeldused
Lisa 5 Mehhatrooniku eriala põhiõpingute moodulid